དུས་རབས་ཉི་ཤུ་བའི་ལོ་རབས་བརྒྱད་ཅུའི་ནང་ཀུན་གཟིགས་པན་ཆེན་སྐུ་ཕྲེང་བཅུ་བ་མཆོག་གིས་སྐུ་ལས་ཚད་མེད་བསྐྱོན་ནས༼བོད་ནང་ཤེས་རིག་བསྐྱར་དར་དང་ཆོས་ལུགས་ཡང་དར༽གྱི་དབུ་ཚུགས་སྐབས།འབྲས་སྤུངས་དང་སེ་ར་ལས་ཀྱང་དགའ་ལྡན་དགོན་པ་བསྐྱར་གསོ་དང་ཆོས་སྒོ་འབྱེད་རྒྱུར་དཀའ་ངལ་ལྷག་མ་འཕྲད་ཡོད།ལོ་རྒྱུས་ནི་དེ་རིང་གི་རྒྱུན་མ་དེ་ཡིན་པས།བཙན་འཛུལ་བས་ཆོས་བསྣུབས་ནས་ཆོས་སྡེ་རྨེག་མེད་བཏང་བའི་བྱ་སྤྱོད་དེ་བརྗེད་ངེས་བསྐུར་ཚེ་ནག་ཉེས་ཆགས་ཡོད་པར་མ་ཟད།བཙན་བྱོལ་གནང་རྐྱེན་བརྗེད་པ་ནི་ཉེན་ཁ་ཚབས་ཆེན་དུ་གྱུར་ཡོད།རྒྱ་དམར་གཞུང་གིས་བོད་ནང་ཆོས་བསྣུབས་པ་ནི་བན་བོན་དབྱེར་མེད།ཁ་ཆེ་དང་ཡི་ཤུ་དབྱེར་མེད་ཀྱིས་རྨེག་མེད་དུ་བཏང་ཡོད།བདུད་ཟེར་མཁན་ཞིག་བཙལ་དགོས་ན་དེ་ལས་གཞན་འཚོལ་དུ་མེད།